Mera naam Barry Allen hai aur main duniya ka taiz raftaar tareen insaan hoon.
Jab main chhota tha, main ne apni maa ko kisi na mumkin cheez se
- Qatal hote huwe dekha. - Bhaago, Barry, bhaago!
Mere baap ko meri maa ke qatal ke ilzaam main jail hogayi.
Aur phir aik haadse ne mujhe hi aik namumkin cheez bana diya.
Duniya ke liye, main ek aam sa forensic sciencedaan hoon.
Lekin khufya taur par main apni raftaar ko
Jurm se larne aur apnay jaisay doosre insaanon ko dhoondne ke liye istemaal karta hoon.
Aur ek din, main apni maa ke qaatil ko dhoond kar rahunga...
- Maa! - Aur apne baap ko insaaf dila kar rahunga.
Main…Flash hoon.
Ab tak 'Flash' main...
Aap nay apni lab Nora Allen ke qatal ke forun baad kholi thi.
Kya aap mujhay batana pasand kareinge ke
Aap is say pehlay, Central City main kya kar rahay thay?
Main tou samajh raha tha ke hum sirf doston ki hesiyat say
saath beth ke drink kareingay
Kya ?
Mujhay ehsaas hua ke tum ziyada muskurati nahi ho.’
Jis dhamakay nay tumhay coma main daldia tha,
Us mein mere mangetar ki bhi maut hui thi.
- Ronnie! - Woh hero tha.
Main nahi chahti thi ke woh hero banay,
Main chahti thi ke woh mera shohar banay.
Mujhay dobara dhoondnay ki koshish mat karna.
Her kisi ka aik hero hota hai,
Jis say woh mutaasir hotay hain aur us hi ko pasand kartay hain.
Koi aisa jis ki tarhan woh bunna chahtay hain.
Heroes per yaqeen karna aasaan hai.
Mushkil tab hoti hai jab humaray heroes hum per yaqeen karna chorh dete hain.
Suno Barry, aik morh aa raha hai, jaldi karo!
Ye is ki raftar kum kar dayga.
Suno, main kis taraf jaaon?
- Bayen taraf. - Dayen taraf.
- Bayen taraf.
Bas kardo! Tumhay pata hai na ke
tum dono mujhay mukhtalif baat bata rahay ho?
Barry suno, ghor say sunna.
Ab tumhe ye karna hoga.
Is waqt Quinn, pul tak pohnchnay ki koshish kar raha hai,
Lekin mujhay aik shortcut pata hai.
Aur ab, bayen taraf, bayen taraf,
- Dayen taraf! - Mujhay woh dikh gayee.
Usay Freemont say pehlay maghrib ki taraf bhejo.
- Theek hai, magr kaisay? - Main aik mutabadil rastay ka mashwara dunga.
King interstate ki entrance ki taraf jaa raha ha
Konsi entrance?
Ye hui na baat.
Check...
Chabiyan mil gaeen...
Mate...
Do tali!
Ahaan!
Bohat khoob, Allen sahib.
- Humein aik tasveer leni chahiye. - Mujhay pakka yakeen hai ke aik khufiya shanakht honay ka
pehla usool hai ke main baghair naqab ke
apnay super suit main tasveer nahi kichwaunga.
Aray, chalo na yar.
Ye sirf humaray liay hai, aik yaadgar ke tor pay.
Kya pata mustaqbil main log ye janna chahein ke ye sab kaisay hua tha.
Acha acha, ager ap chahtay hain mustakbil main,
Logon ko humari sahi kahani pata chalay tou phir is tasveer main hum sab ko hona chahiye.
Phir pehlay mujhay thora make-up kar lene do.
Mustakbil ko tumharay Make-up ki koi parva nahi.
Wo hi na.
Chalo.
Chalo sab muskurao.
3.. 2.. 1...
- Kya ye selfie kehlae gi?
Bilkul.
Zaberdast, bohat achi aey hai.
Mujhay aik aik cheez batane ke liay shukriya.
Koi malsa nahi. Bohat achay.
Mujhay manna hoga ke aik ajeeb si khushi mehsoos ho rahi the lekin...
- Hero ki tarha. - Han.
Aap is kaam main kafi achay hain.
- Hello. - Hello.
Tum janti ho na ke kisi aur ke sath rehnay ka asal maqsad ye hai ke
banda har waqt ghar per na ho.
ha ha ha
Main chand cheezain bhool gaee thi.
Tou yahan dobara rehna kaisa lag raha hai?
- Helllo Barr. - Hello.
Babe. Meri tayyaar karda Spaghetti.
Kya khanay per ruknay ka irada nahi hai?
Shukriya. Lekin Eddie aj sara din painting kar raha hai
Aur main nay ussay wada kiya tha ke main uski madad karungi.
Khair main tou bas
wohi karungi, thora sa paint apnay baalon aur naak per laga lungi hun.
Aray han,
Central City Picture News say kisi ki call aey thi,
Aur main nay uska number fridge per laga dia tha.
Kya? Aap nay mujhay pehlay kyun nahi bataya?
Aram se, abhi bata tou dia.
Suno, main nay suna hai ke Royal Flush Gang ke kuch members
jail ja rahay hain.
Achi khabar hai ya buri?
Achi! Bohat achi!
Mujhay Central City Picture News say abhi abhi nokri ki peshkash huwee hai.
- Zaberdast yar. - Editor meray blog ka fan hai.
- Kia baat hai. - Uff, meray khuda.
Uff khudaya.
Harrison Wells.
Hello?
Hum dono jantay hain ke tum nay kya kiya hai.
Tumharay kiay ka silah dene ka waqt agaya hai.
Ander ajao.
Joe, main itni zehmat ke liay maafi chahta hun.
Lekin bus…Itni si baat ke liay ye sab kuch zada lag raha hai.
Police ko bulanay ki koi zarorat nahi thi.
Ye sab kuch honay say pehlay mujhay kisi nay prank call ki thi
Doctor, ye sab daikh kar aisa lag nahi raha ke ye prank call thi.
Baat kuch yun hai ke kuch logon ko lagta hai ke
Pichlay saal Particle accelerator ke dhamakay mein mainay itna nahi bhugta tha
Aur in main say kuch koshish kartay hain ke main bhugtun
Doctor Wells. Doctor Wells, kia aap theek hain?
Doctor snow, main... main theek hun. Thori thand lag rahi hai bas.
Warna main theek hun. Hello, Cisco.
Isay apna hi ghar samajhna.
Jab tak main aik hotel mein room book karwata hun.
Yaar... Ye jaga kitni kamal ki hai na
Tum logon ko yaha pohnchnay main itni dair kyun lagi?
Hum.. Kho gaey thay.
Hum yahan pehlay kabhi nahi aey hain.
Waqaee? Kabhi nahi aey?
Woh apni zaati zindagi ko apnay tak hi rakhtay hain.
Samnay khaee aur pichay bherhyay.
Dosray alfaaz main agay peechay har taraf musibatein hain.
Check...
Tumhara badshah gaya.
Checkmate.
Doctor Wells?
Ye lo, ye agaya.
Hartley, Cisco Ramon say milo
Ramon sahib, duniya ke qabil tareen mechenical engineers main say aik hai.
Wah.
Mujhay yaqeen nahi aa raha ke Harrison Wells nay meri tareef main ye sab kaha.
Mujhay yaqeen hai ke ye tumhari team ka aik anmol rukun sabit hoga.
- Mujh per bharosa rakho. - Mujhay aap per bharosa hai.
Lekin main apanay aap ko kisi aisay per bharosa kartay huwe nahi daikhta,
Jo apni nokri kay pehlay din hi,
Aik 100 crore dollar ki research facility main,
Aik t-shirt pehan kar aya hai, jis per "Keep calm and Han shot first" likha hai.
Acha... Cisco aik minute dena please
Jee, sir.
Main janta hun ke aap ko mujhay ye samjhanay ki zarorat nahi kay
Aap kis ko nokri per kyun rakhtay hain. Lekin sirf aisay hi Time pass ke liay,
Agr hum ye kar lete hain tou..
Mera dil kehta hai ke ye sahi hai,
Jaisay ke mera dil tumharay baray main kehta tha.
Hartley...
Tum abhi bhi mere banday ho.
Aur kuch bhi aur ya bhi is baat ko badl nahi sakta.
Main ne puri gali ki chaan been kar li hai.
Koi vandalism ki report nahi.
Koi mashkook si gari bhi nahi.
Ab ye sunein... Wells ka kehna a hai ke jab ye sab hua tou wo yahein per tha.
Un kay aspas itna kanch toot kar bikhra aur wo chal bhi tou nahi saktaa...
Aur us ke uper aik kharash tak nahi hai.
Kisi tarha ki cheez lagnay ka koi nishan nahi hai.
Na koi pather ya koi balla ya... Kisi tarah ki wazni cheez.
Kuch bhi in khirkiyon say nahi guzra .
Aisay lagta hai jaise kanch apnay aap toot gaya ho.
Ye ap ke saath koi bachkana mazak nahi huwa hai.
Han, nahi tha.
Lekin apko humari madad nahi chahiye.
Aisa kyun?
Kyun ke main ye pehlay say janta hun ye kis ne kya hai.
Hartley Rathaway.
Hartley Rathaway kon hai?
Hartley Rathaway ko woh bichrhi aulaad samjho jo ab nadim hai
Aur ab wo wapis agya hai.
Hartley Rathaway meri nazar main duniya ke sab say zaheen saeinsdanon main say aik hai.
Rathaway Industries say koi taaluq hai?
Us ke dada ne ye company shuru ki thi ke baap ne is main toseeh ki,
Aur Hartley ko ye company wirasat main milnay wali the.
- Phir kya hua? - Us ne apnay waldein ko batadia ke Who humjins parast hai
Purana paisa, puranay khayalat.
Jab hum milay tab woh log aik dusray say alag ho chukay thay,
Lekin wo behud zaheen tha.
Main us kay bagair Particle accelerator nahi bana sakta tha.
Tum logon nay kabhi bhi uska naam tak nahi liya.
Wo is liay kyun ke Hartley ki shakhsiyat kuch... Mushkil thi.
Iska matlab woh bohat akharh tha
Lekin kabhi kabhar,
Woh bilkul hi badtameez aur naaqabil e bardashst hojata tha.
Bus sirf itna samajh lo, ke kafi akele logon ki tarhha
Wo apnay sathiyaon say mushkil say ghulta milta tha.
Han, lekin wo hamesha say aap ka pasandeda tha.
Aapka muntakhib karda.
Woh apnay apko yehi samajhta tha,
Tou agar aap dono itnay qareeb thay tou woh ap per hamla kyun karega?
Hartley ne taqreebun aik saal pehlay Star Labs chor di. Humaray kuch...
Ikhtalafat ke baad...
Kis baray main?
Dekhein fiqr mat karein, hum usay rok leingay.
Main usay aap mein say kisi ko nuqsan nahi pohonchane dunga.
Meri lab wapis chaltay hain, theek hai?
Main apni puri zindagi iss manhoos insaan kishakal dekhe baghair guzar sakta tha.
Wah. Kitni kamal ki jaga hai.
Ajeeb itteafaq hai, hum soch hi rahay thay ke
"Wah. Kitni kamal ki jaga hai." ko hum apni company ka naya slogan bana dein.
Agar tumhay iss bat per itna yaqeen hai ke Doctor Wells ne bohat bari ghalti ki hai,
Mujhay ye nokri day kar tou tum unhein ye sabit kyun nahi kar dete?
Maknatisi Fluks kis cheez say napa jata hai?
Hall effect pick-up۔
Aur aik Parallel RC circuit ka duall?
Series RL Circuit. Main ye sara din kar sakta hun, dost.
Hartley lagta hai ke tumhein apni takkar ka banda mil gaya hai.
Main Doctor Caitlin Snow hun. Aap say mil kar bohat khushi hui.
Cisco Ramon. Aap say mil kar bhi bohat khushi hui.
Aur Hartley ki baatein dil per mat lena. Hum main say koi bhi iss ki nahi sunta.
Apnay boyfriend say kaho ke mujhay din khatam honay say pehlay,
Sincotron ke baray main sari malomaat chaheye.
Asal main Ronnie ka din khatam ho chuka hai
Hum jaldi ja rahay hain.
Mera boyfriend humari pehlipehli anniversery ke liay mujhay shaher say baher le kar ja raha hai,
- Wah achi baat hai. - Shukriya.
Main tumlogon say peer ko milti hun.
Phir miltay hain.
Achi lagti hai.
Tum nahi lagtay magar.
Main tumhein aik hafta deta hun.
Zada say zada.
-Hi Main Iris West hun. Aaj mera yahan pehla din hai.
Wo tou dikh raha hai.
Sach main? Itna zada pata chal raha hai?
Kyun ke main tumhein pehlipehli baar daikh raha hun.
Bridge sahib! Staff meeting main shirkat kar ke apnay acha kiya.
Mujhay bagek pay paneer pasand hai.
Aap sub say guzarish hai ke Iris West ko khush amdeed kahain. Yeh humari nayee numainda hain. .
Kya koi inko inki rehnumai karna chahega?
Mason, tum nay yahan anay ka aik bura din chuna hai.
- Main bacchay nahi sambhalta. - Main nay mazak karna,
Bohat pehlay say chor dia hai. Aur aaj tum baccha sambhalo gay.
Deadlines. Sari kahaniyan aaj ka din khatam honay say pehlay,
Meri maizz per pohonch jani chaheye.
Darasal main mein nay aik naey kahani kay baray main socha hai.
Keystone main aik program hai,
Jo musibatzada aurton ko wapis apnay paon per kharay honay main madad karta hai.
Bohat khoob, West.
Lekin, Flash ke baray main kya khayal hai?
Kuch aisa jo tum nay us ke baray main na likha ho, kuch naya?
Nahi.
Filhaal tou nahi.
Chalo phir sab log fata fat kam per lag jao.
Fata fat.
Har cheez ki aik qudrati frequency hoti hai.
Aur chunkay awaz vibration main napi jati hai, ager awaz ke beech
Kisi cheez ki qudrati vibration frequency say milti hai, tou...
Tou tum keh rahay ho ke ye kisi bhi cheez ke sath ho sakta hai,
- Sirf kanch ko nahi? - Han bilkul.
Mujhay tou lagta hai ke Wells ke ghar ki khirkiyon ke sath bilkul yehi hua hai.
Wo kisi qism ki Sonic technology istemaal kar raha hai.
mujhay aisa lagta hai ke Wells hum say kuch chhupa raha hai,
- Is Rathaway ke baray main... - Usay haath mat lagana!
Aisa lagta hai ke ye banda Hartley pehlay say hi akharh insan tha,
Iss say pehlay ke wo Super villian wali harkatein karnay lagay tou...
Main samajh sakta hun ke unhon nay kyun pehlay kabhi is ke baray main nahi bataya.
Jaisay ke wo kabhi apni girlfriend ke baray main nahi batata, jo mar gaey thi?
Nahi na?
Aap ko us ke baray main kaisay maloom?
Wo humari zindagi ka aik bara hissa bun chuka hai.
Main un ke baray main aur janna chahta hun.
Waisay, ager ap un ke baray main aur ziyada janna chahtay thay,
Tou aap mujh say pooch saktay thay.
Lekin aisa lagta hai ke tum unhein utni achi tarah say nahi jantay.
Joe, 911 per calls aa rahi hain.
Rathaway Industries per humla ho raha hai.
Ilaqay ki gariyan wahan pohonch rahi hain.
- Hello. - Hello, Caitlin baat kar rahi hun.
Mujhay maloom hai tum kyun call kar rahi ho.
Apnay aap ko humaray hawalay kar do!
Khail khatam, Rathaway.
Tum mera naam jaantay ho.
Main bhi kuch naam jaanta hun.
Caitlin Snow.
Cisco Ramon.
Harrison Wells
Main tumharay suit say nikalti hui radiowaves ko sun sakta hun.
Takreebun1900 megahertz.
Kya dosri taraf wohi log hain jo humein sun saktay hain?
Kya woh log tumhein murtay huay sunein gay?
Nahi. Woh mujhay tumhari durgat banatay huay suneinge.
Acha?
Lagta hai ke tum itnay bhi aqalmand nahi jitna sab kehtay hain.
Lekin itna aqalmand zaroor hun ke Harrison Wells ki asliyat jaanlun
Mujhay uska raaz maloom hai.
Aik sar say pair tak chamrhay ke main malboos admi ke hath pakray jaana
Mera kafi waqt say khuaab raha hai, tou shukriya.
Dekho tou zara pura gang yahan maujood hai.
Jitna main nay socha tha us say ziyada arsa tik gaye Cisco.
Aur tum Flash ke samnay, 10 second bhi nahi tik sakay.
Main apna naam Pied Piper rakhna chah raha hun.
Oye. Yahan sab ko naam dene ka kaam mera hai.
Waisay, naam bura nahi hai.
Caitlin...
Kabhi shadi ki dawat nahi mili.
Bakwas band karo!
Meray samnay rehna.
Scanners ko tumharay kaanon main koi dhaati cheez nazar aa rahi hai.
- Nikalo usay. - Main nahi nikal sakta.
Star labs ke dhamakay ke waqt mujhay sar per kafi gehri choat lagi thi.
Meray sunnay ki salahiyat per bura asar hua tha.
In ke baghair main beinteha dard main hota hun.
Us raat hum sab nay kuch na kuch khoya tha.
Anti-proton cavities ko confinement cells main tabdeel kar ke
Kafi hoshiyari dikhai hai.
Yaqeenan Wells nay hi ye karnay ko kaha hoga.
Asal mein, ye main ne kaha tha.
Nunhay Cisco.
Abhi bhi apnay ustaad ki shabashi ki bheek maang rahay ho.
Agar tum itnay hi hoshiyar ho, tou pinjray main kyun bund ho?
Hartley, har cheez ko zaroorat say ziyada mushkil mat banao.
Main tou bhol gaya tha.
Tumhein jazbaati baatein pasand nahi hain.
Wo dil per lagti hain.
Bohat hogaya, Hartley.
Tum dono 1min jao yahan say.
Jald miltay hain, Cisco.
Kafi mushkil hai.
Apki khamoshi bohat kuch keh rahi hai.
Koi admi itna behra nahi, jitna ke woh shakhs jo kisi ki sunnay ko tayyar na ho.
Uff kash main nay school main koi dosri zabaan seekhi hoti.
Tumhein kaiay pata chala ke hum Flash ke saath kaam kar rahay hain?
Mainay aik Hexagonal Algorithm likha
Wo jahan jahan nazar ata tha us pay nigah rakhnay ke liay,
Jis ke zariyay mainnay uskay ikhraaji raaston ka andaza lagaya
Dosray alfaaz main, woh jab jab kisi jurm ke manzar say bhagta tha,
Wo isi aik taraf ata tha.
Tum hoshiyar ho.
Aur... Agar tumhein meri wajah say koi bhi pareshani hui hai
Tou meri neeyat kabhi buri nahi thi.
Buri nahi thi…
Aapki dil say mangi gaee maafi
Siwaey iske ke ye meray kisi kaam ki nahi hai.
Balkay ye tumharay liay thi, Flash.
Abhi tou tumhein bohat khushi hoti hogi ke Harrison Wells tumharay saath hai, haina?
Lekin aik din...
Ye admi tumharay khilaaf hojaeyga,
Aik flash (pal) main,
Aur tumhay pata bhi nahi chalega.
Main sirf ye umeed karta hun Ke wo tumhein behter haal main chorhay.
Agar tumhara naseeb acha hua tou tum murjaoo gay.
Kyun ke mujhay har aik din apnay kaanon main aik takleefday aur
chubhti hui ke cheekhon ke saath guzarna parta hai.
Main tou bhool hi gaya. Main nay apkay palto janwar ko bata dia hai ke
Mujhay apka sab se gehra raaz maloom hai, Harrison.
Usay woh raaz batanay me khoob maza lena.
Mera khayaal hai ke Tum log sab kuch sun rahay thay.
Khair, Hartley sach keh raha tha.
Mainay tum logon ke sath puri tarah eemaandari nahi ki hai.
Tum main say kisi ke saath bhi.
Accelerator.
Hartley nay mujhay khabardaar kia tha ke aisa ho sakta hai ke accelerator phat jaey.
Uski maloomat say ye sab 100% sabit nahi ho pa raha tha.
Sirf itna pata chal raha tha ke koi khatra hai.
Aur phir bhi mai nay faisla kya...
Ke wo inaam.. ke...
Hum jo kuch us say seekh saktay thay aur jo kuch hasil kar saktay thay,
Wo sab kuch...
Us khatray say barh kar tha.
Mujhay maaf kardo.
Tou phir aap agli baar, humari zindgiyan
Aur humaray apnon ki janein,
Khatray main dalnay walay hon...
Tou main chahungi ke aap mujhay pehlay say bata dein.
Dhamakay ke baad jab apka sath har kisi nay chor dia tha...
Caitlin aur Cisco apkay saath kharay thay.
Aapko unhein aik maafi say ziyada dene ki zarorat hai.
Unhein jald kuch ziyada mil hi jaeyga, jab Hartley mujhay marnay ka irada kar chuka hai.
Ye aap kya...
Is say kuch sahi nahi hoga.
Aap nay un ke bharosay ko thais pohonchai hai. Humaray bharosay ko.
Aray! Kaisay hain, Chief?
- Kia sab aapko chief bulatay hain? - Nahi, aisa nahi hai.
Suno, gawahon ka kehna hai ke Flash nay aaj downtown main aik humlay ko roka hai.
isay dekho.
- Acha, zaroor. - Zabrdast.
Mason, tum aaj kuch zada hi thakay huway say lag rahay ho.
Sahi.
Tou hum kis cheez per kaam kar rahay hain?
Main tou DWP main corruption ka saboot dekh raha hun.
Jab ke tum... Mera khayaal hai ke Larkin nay tumhein apna kaam bata dia hai, haina?
Dekho main bewaqoof nahi hun, samjhay?
Main janti hun ke Larkin nay mujhay ye nokri isliay di hai kyun ke unhein lagta hai ke
Mera Flash say kisi qism ka lena dena hai.
Lekin mujhay aik sahafi bunnay main sach main dilchaspi hai.
Kyun? Kyun ke tum aik blog likhti ho?
Meri ammi tak blog likhti hain.
Meray paas agar ziyada tajarba na bhi ho,
Jurrat hai? Bahaduri hai?
Jigar hai?
Ye hai kia? Koi khawateen digest?
Nahi, bilkul bhi nahi, mera din bohat bura guzar raha hai.
Hum dono ka din, aik saath bura nahi guzar sakta, theek hai?
Aur main kab say intezaar kar rahi thi,
Tumhein apni dukh bhari dastaan batanay ke liay.
Chalo phir, shuru hojao.
Acha tou mujhay nokri milnay ki asal wajah,
Ye thi ke unhein lagta hai ke mera Flash say koi lena dena hai.
Lekin ab aisa kahan.
Aur... Mujhay Mason Bridge ko aik team main dala gaya hai
Jo aik legend hai, jis ki main bohat ziyada izzat karti thi is say pehlay ke us nay mujhay kaha ke
Main aik ikisween sadi ki nakara larki hun.
Han, hum jin logon ki izzat kartay hain,
Wo humesha waisay nahi hotay jaisa hum chahtay hain.
Woh tou hai.
Khair, meray liay abhi kafi mushkilaat hain wahan
Nahi, dekho,
Agar is Mason banday ko ye nahi nazar ata ke tum kitni qabil sahafi ho,
Tou wo khud aik bekaar mussanif hai.
Usnay Pulitzer jeeta tha.
Do dafa, meray khayaal main.
Acha, phir theek hai.
Shukriya, Barry.
Meray paas kisi aisay ka hona jisay mujh per yaqeen ho, meray liay ye...
Aik choti se... Lekin aik bohat bohat bari baat hai.
- Haina. - Han.
Doctor Wells kahan hain?
Mujhay nahi maloom. Barry sahi keh raha tha.
Hartley Sonic Resolution isetamaal kar raha tha.
Intensity Regulators, decibel naap rahay hain.
Lekin aik ajeeb si baat pata hai kya hai?
Us nay isay sab say nichli stage per rakha hua tha.
- Matlab? - Dekho na,
Agar wo chahta tou wo apnay abbu ki emarat ko puri tarah burbaad kar sakta tha,
Wo bhi aik hi hamlay main.
Tou wo seedha seedha ye kar ke bhaag kyun nahi gaya?
Mera matlab, wahan dair tak ruk kar pakray janay ka khatra lene ki kya zaroorat thi?
Wo chahta tha ke wo pakra jaey.
Doctor Wells!
Pipeline mein say koi daakhil huwa hai
Hartley.
Yahan say hilna mat.
Ye abhi hi hona tha!
Cisco, kya tu mujhay sun saktay ho?
- Han, bolein. - Ghor say sunna, Hartley farar hogaya hai.
- Woh yahan khula ghoom raha hai. - Samajh gaya.
Acha, chalo ab, tumhari bari tumhara din kyun bura guzra hai...
Ab batao, Harrison.
Kya main abhi bhi tumhara banda hun?
Ya khuda! Kya tum theek ho?
Han, han Cisco aur Doctor Wells...
Woh chala gaya hai.
Han bhai.
Kaisay ho, Ramon sahib?
Ya khudaya.
- Aray Caitlin? - Suno, suno.
Woh theek hai.
Tumhein aaram karnay ki zarorat hai. Tumharay sir per bohat zor say chot lagi hai.
Tum khush qismat ho.
Meherbani kar ke mujhay batao ke tum nay usay pakar lia hai.
Us ki khandan ki compnay per humla, aik natak tha takay hum usay pakar lein.
- Aur wo Star labs main aram say ghus sakay. - Lekin kyun?
Mujhay maloom hona chaheyay tha ke ye us ki koi chal hai.
Ye sab meri wajah say huwa hai.
Nahi pagal. Is main meri bhi galti thi.
Mujhay jaana nahi chaheyay tha, us say pehlay ke...
Is main meray ilawa kisi aur ki galti nahi hai.
Sab meri wajah say hua hai, main ye ilzaam kisi ke sath bantnay main koi dilchaspi nahi rakhta.
Hartley ko lagta hai ke main nay apni ghaltiyon ki qeemat puri tarah say nahi chukai hai.
Aur wo sahi hai.
Wo tab tak nahi rukay ga, jab tak main woh chuka na dun.
Aap kahan ja rahay hain?
Tumlogon ka bharosa wapis panay.
Acha, tou tum meray accelerator main kya kar rahay thay?
Mujhay laga ke ye humara accelerator tha.
Kyun ke ye humari ghalti hogi agar hum isay chalaein aur
Central City main bara dhamaka hojaey.
Zameen say sitaron tak ka rasta asaan nahi.
Aap is emarat main sab logon ki aur yahan ke tamaam sheherion ki
Jaan dao per nahi laga saktay.
Agear aap mein ye mannay ki salahiyat nahi ke aap ghalat bhi ho saktay hain
Tou main ye aap ke liay kar deta hun.
Hartley Rathaway...
Tumhein Star Labs say nikala ja sakta hai.
Agar apko lagta hai ke aap mera mun band karwa saktay hain...
Main janta hun ke main aisa karwa sakta hun, Hartley.
Kyun ke ager tum nay ye ghair sabit shuda ilzaam ke baray main kuch bhi kaha
Tou main tumhein yaqeen dilata hun ke Physics main tumhein
Chotay school ke bachon ko parhanay ke ilawa koi aur nokri kahin nahi milaygi.
Yahan chal kya raha hai?
Press conference.
Aap sab ka itnay kum waqt main yahan anay ka shukriya.
Aur un sab ke liay jinhon nay Norris Commision ki 10 Volume ki report parhi
Main apki himmat ki daad deta hun.
Aap phir pehlay say jantay hain ke
Star Labs ke Particle accelerator ke dhamakay ki kya wajah thi.
Ya aapko aisa lagta hai ke aap ye jantay hain.
Ab, Commission nay faisla sunaya hai ke ye hadsa,
Aisay waqiyat ki wajah say hua tha jis ki paishgoi koi nahi kar sakta tha,
Main bhi nahi.
Lekin sach ye hai ke...
Mujhay khabar daar kya gaya tha ke aisa ho sakta hai ke
Particle accelerator nakaam hojaey.
Mujhay aik puranay sathi nay khabardaar kia tha...
Aik puranay dost nay.
Main nay us ki baat per dehaan na dene ka faisla kiya, aur aisa karnay ki wajah say,
Main nay aap sab ke bharosay ko thais pohonchai hai.
Jaisa aik naey dost nay mujh say kaha ke...
Main nay yahan ke shaheriyon ke bharosay ko thais di hai.
Shehriyon ka aur un logon ka jin ka mujh per sab say zada yaqeen tha.
Aaj yahan, aap sab ko sach bata kar...
Meri umeed hai ke main ye apna pehla qadam lay raha hun,
Us bharosay ko wapas hasil karnay ka.
Aur ab aap sab ka bharosa bhi,
Koi sawal?
Kiya aapka particle accelerator ko wapis tameer karnay ka koi irada hai?
Miss West, kya aap ke pass mere liay koi sawaal hai?
Meray khayaal say aap nay meray sathi ke sawaal ka jawaab nahi dia,
Doctor Wells, tou main wohi sawaal wapas puchti hun.
Kya aap ka Particle accelerator ko wapis tameer karnay ka koi irada hai?
Abhi ya mustaqbil main?
Bilkul nahi.
Aap ke jawaab ka shukriya, Doctor.
Zaroor.
Aur koi sawaal nahi.
Suno.
Ye kya tha?
Jigar.
Kya Hartley nay rabta kya?
Apko kyun lagta hai ke woh rabta karayga?
Kyun ke woh Hartley hai, aur usay akhiri baat karna zarori hai.
Cisco, tumhein aram karna chaheyay.
Hartley nay humein usay pakarnay ke liay kis tarah ullo banaya, uska jawaab
Is main hai, aur main isay dhoond kar rahunga.
- Tumhein kuch bhi sabit karnay ki zarorat nahi. - Jhoot.
Tumhein maloom hai ke main nay tumhein ye nokri kyun di thi, Cisco?
Aap nay kaha tha ke aap nay mujh main kuch dekha, main janta hun.
Mainay jo dekha, woh thi insaniyat.
Tum aur Hartley, tum dono bohat zaheen ho.
Tum dono kuch...
Kamaal ke ho, Lekin uski zehniyat,
uski zehniyat say yahan ke mahol pay manfi asar parta hai
Jab ke tumhari zaheniyat,
Tumhara dil,
Tumhari shafqat, tumhara mazak masti,
is sab say yahan ke mahol pay musbat asar parta hai
Koi aik chuna hua nahi hai, Cisco.
Koi kum, zada pasandeda nahi. Na kabhi tha.
Sirf hum sab saath hain,
Ye kya hai?
Acha plan tha, Harrison. Lekin ye sab abhi khatam nahi hua.
Hartley, chahtay kia ho tum? Masla kya hai tumhara?
Main nay aaj sab ke samnay apni ghalti bhi qabool kar li hai.
Shehri tou pehlay say hi tum say nafrat kartay thay.
Tumhain kya lagta hai ke mujhay ye samjh nahi ayega ke ye Press Conference,
Aik bekaarsa shatranj ka jaal tha?
Nahi, nahi, nahi. Main tumharay saath itna waqat guzaar chuka hun ke
Samajh gaya hun ke ye sab sirf aik notanki thi.
Ye tumharay, meray aur Flash ke darmiyan hai.
Tum ye khail meray sath nahi khailna chahogay, Hartley.
Asal main mein yehi chahta hun.
Kya kehtay ho tum? Akhri shatranj ka khail hojaey?
Tum aur main, dono jantay hain ke jeeta wohi hai
Jo aik galti kum karta hai,
Aur zahir hai ke tum apni agli chal pehlay say jantay ho.
Sahi keh rahay ho.
Aur main is sab ke liay tayyar hun.
Tou kyun na tum qeemti Scarlet Knight ko bhejo...
Jab tak main yahan kuch paedal maar giraon?
Main tayyar hun. Cisco mujhay kahan jana hai?
Main signals ko trace nahi kar pa raha. Woh apna paigham
- Pata nahi kahan say bhej raha hai. - Cisco,
Seismic Activity ke liay scan karo.
Agar Hartley koi sonic humlay kar raha hai,
Tou un vibrations say zalzalay ke jhatkay paeda ho saktay hain.
Dekho, yahan. Zalzala nazar aa raha hai lekin koi masla nahi dikh raha.
Keystone cleveland Dam.
Barry! Usko kum nahi samajhna. Woh bohat hoshiyar hai.
Tou phir acha hai ke aap humaray saath hain.
Qila chohtay khanay walay ghoray per.
Barry, tumhein Hartley say us ka hathyar lena hoga.
Forun. Samjhay?
Wo dehaan batnay main mahir hai.
Aur woh apni chal chalnay main bhi mahir hai.
Dekha!
- Nahi yar. - Kya dehka?
Mujhay pata chal gaya ke Hartley nay
Star Labs say kya churaya, aur woh kyun chahta tha ke hum usay pakar lein,
Aur ab "nahi yar" kyun bola?
Us ke paas Barry ke saray Molecular scans hain.
Woh unka kya karay ga?
Takay usay Barry ki frequency pata chal jaey.
Barry tumhein wahan say jana hoga! Wahan say forun niklo!
Sab khatam. Tum haar gaey.
Zabardast. Usnay meray badlay main tumhein rakha?
Ehmaq!
Main nay tumhein do dafa aik hi jaal main phansa liya.
Mujhay ye khayaal tumhein aur Harrison ko radio per baat kartay huay dekh kar aya.
Ke tumhein maarnay ke liay, tumharay suit ke speaker istemaal karun.
Kuch mehsoos ho raha hai tumhein? Ye tumharay jism ke cheethrhay cheethrhay ho rahay hain.
Aur jab tum nay mera hathyar phainka tab woh frequency shuru hogaey thi.
Shatranj main, hum isay aik Discover attack kehtay hain.
Tumhein ye humla tab dikhta hai, jab bohat dair ho chuki hoti hai.
Main sahi keh raha hun na, Harrision?
Barry kamzor hota ja raha hai.
Humein kuch karna hoga!
Aap kya kar rahay hain?
Barry dam ke uper wali sarak per hai, aur is waqt
Wahan kafi gariyan hain.
Aur un main say kaey gariyon main satellite radio hoga.
Masnoi sayyara gari ko signal bhaijay ga,
- Aur speaker say gana bahir ayega... - Han main janti hun ke
Satellite radio kis tarah kam karta hai lekin is say humein kya faida hoga?
Main us masnui sayyaray say ganay ke ilawa kuch aur bhejunga.
Hartley kuch aisa sunnay wala hai,
Jo us nay socha tak nahi hai...
Aik awaz jo is ke hathyar ki frequency say milay gi
Woh usay tabah kar day gi.
Tum ab kuch khaas nahi rahay.
Ye dekhtay huay ke tumhein harana kitna asaan tha,
Main ye soch raha hun ke Harrison ko tum yaad bhi aao gay ke nahi.
Nahi, nahi, nahi!
Nahi!
Checkmate.
Barry, kia tum mujhay sun saktay ho?
Thora, thora.
- Uff. - Ab tum kaisay ho?
Theek! Meray kaan buj rahay hain.
Lekin us ke ilawa main theek hun, tou...
Tum kafi zor say baat kar rahay ho.
- Sorry. - Koi baat nahi. Theek hojaeyga.
- Tum nay tou kamaal kar dikhaya. - Shukriya.
Humesha.
Mujhay lagta hai ke mujhay apnay doctor ka mashwara maan lena chaheyay,
Aur ja kar aaram karna chaheyay.
Durust baat ki.
Mujhay lag raha hai jaisay ke main dus gunah zada nashay mein hun.
Koi hairat ki baat nahi.
Meray liay bohat mushkil hai...
Apni ghalti maanna.
Aur woh bhi puray shaher ke samnay aur...
Meray qareebi doston ke samnay.
Tou mujhay ummeed hai ke aik din...
Tum mujh per phir say bharosa karnay lago gay.
Woh din aaj tha.
Har hero naqab nahi pehnta.
Kuch heros chotay say tareqay say hamara din behter kar dete hain.
Sirf humara saath day kar...
Ya humein ye bata kar ke unhein hum per yaqeen hai.
Agar aaj main kisi tarah ka bhi hero hun, tou ye meri taiz raftaar ki wajah say nahi.
Ye is liay hai ke main nay apni zindagi main maujood logon say ye seekha hai.
Har aik say.
Hello.
Aaj ki press conference kuch alag hi thi.
Doctor Wells... ko kafi himmat ki zaroorat pari hogi, ye karnay ke liay.
Itna tou mujhay bhi maanna parayga.
Han ye tou hai.
Khair, kya chal raha hai?
Aap ke liay kafi mushkil raha hoga na?
Kya? Itna acha dikhna?
Meri dekh bhaal karna.
Aray nahi.
Aik bacha, jisay Maths aur Chemistry main dilchaspi thi,
Jis ko garrage main tajarbaat karnay main maza ata tha.
Ye asaan tou nahi raha hoga.
Jab say meri AP classes shuru huin, aapko
Bilkul bhi nahi pata tha ke aap homework main meri madad kis tarah karein.
Nahi.
Aapko humesha lagta hoga ke aap kisi muqablay main hain
Richard Dawkins aur Neil Tyson ke saath...
Henry Allen ke saath bhi.
Lekin, dekhein, in main say koi bhi, koi bhi,
Aapki jaga kabhi nahi lay sakta.
Wells bhi nahi.
- Chalein, main aap say ghar per milta hun. - Theek hai.
- Hello, Eddie. - Hello, Barry.
Han, tou tumhein kya mila?
Jaisa ke aap nay kaha tha, Main nay Wells ka pura ghar chaan mara.
Wahan kuch bhi nahi mila.
Kya aap waqaey ye karna chahtay hain?
Wells ki tehqeeq?
Bilkul, 100%.
Tumharay khatarnaak sunnay ke aalat bhi tumhein is baar bhaagnay main madad nahi kar saktay.
Tou main hota tou aadat daal leta.
Tumhein bohat maza aa raha hoga, Cisco.
- Wo tou hai. - Chalo khair,
Agar tum abhi say dar gaey, tou main ye soch raha hun ke
Tumhein kaisa lagayga jab tum ye darwaza kholo gay aur mujhay yahan say bahir nikalo gay.
Hmm, mujhay laga ke shayed main behra hogaya hun.
Kyun ke yaqeen karo mujhay laga tum nay abhi abhi kaha ke main tumhein yahan say bahar nikalunga.
Aur woh bhi bohat jald..
Aur main aisa kyun karunga?
Kyun ke main jaanta hun ke Ronnie Raymond kahan hain.
Aur main ye bhi jaanta hun ke us raat us ke saath asal main kya hua tha.
Aur uski jaan kis tarah bach sakti hai.
Khabardar Tachyon ka output apni bardasht ki hud say guzar chuka hai.
Iska zada dair tak asar sahi nahi.
Maximum tak le jao, Gideon.
Maximum tak lay kar kar ja rahi hun, doctor.
Speedforce 35% jazb ho rahi hai aur barhti ja rahi hai.
Main mustehkam nahi ho pa raha.
Mujh say apni raftaar sanmbhali nahi ja rahi.
Raftar kum zada hoti rehti hai. Main is per qaabo nahi kar pa raha.
Gideon,
Tachyonic device kab tak kam karti rahay gi?
Hisaab nahi ho pa raha.
- Sorry doctor. - Aray koi baat nahi, Gideon.
Ye hal tou sirf arzi tor per hai.
Khail ka akhiri hissa bus shuru honay wala hai.